(152) 
délices de la court sous laisse et authorité de eeulx qui ont si 
injustement répandu le sang de tant de gens de bien, il ne 
faut pas que vous faciez estat que l’on se veuille jamais fyer 
en vous de chose d'importance, quelque assurance que l'on 
puisse donner, voire quelques protestations que l’on puisse 
faire de vostre part, car encore que l’on vous tienne pour 
prince droit et conscientieux, l’on a tousjours oppinion que 
l'ombre des mauvais est contagieuse. 
Or je sçay bien que, s’il y a raison qui vous puisse divertir 
de. venir, ce sera pour la crainte que vous aurez de demeurer 
entre deux selles le cul à terre, s’il advenoit que madame de 
l'Isle ne voulust point vous espouser, quand vous serez par 
deçà, comme il vous semble qu’il y ait apparence puisqu'elle 
a'a pas voullu donner sa parole; mais souvenez-vous , seigneur 
Lucidor, que vous estes d’une maison de laquelle sont yssus 
tant d'empereurs, de princes et de roys, qu’il n’y a pays, 
contrée ou coin en tout lunivers là où vous ne soyez tousjours 
le très-bien venu, estant ce que vous estes, et là où vous ne 
trouviez tousjours ung roy, ung prince ou ung grand seigneur 
qui ayt cest honneur de vous appartenir et qui par conséquent 
ne se mette en debvoir de vous secourir d'une partie de sa 
puissance, quand bien l’Angleterre vous vouldroit abandonner 
de tout point après vostre arrivée, ce que je m'assure qu'elle 
ne fera pas, car vous avez affaire à une trop brave et trop 
généreuse princesse. Et comme je lui ai respondu sur ma teste 
de vous, je vous responds d'elle sur ma teste aussy; car, 
encore qu’elle ne vous espousast point, sy debvez vous estre 
asseuré qu’elle a le cœur assis en si bon lieu qu’elle ne per- 
mettroit jamais qu'eussiez faulte de chose qui feust en sa puis- 
sance. Mais quand ainsy seroit, dites-moy, je vous, pry, si 
vous penseriez pour cela demeurer sans moyen ? Si ung petit 
prince d’Aurange, un comte Ludovieq, privés de la grasce de 
leur maitre pour une bonne cause, ont bien eu le pouvoir de 
mettre tant de mille hommes ensemble et bien arrester sur 
